           ROMÂNIA                                        

       JUDEŢUL  IASI                                                   

MUNICIPIUL PASCANI                                     

    CONSILIUL LOCAL                                            

                                               H O T ĂR Â R E

  privind acordarea unor ajutoare sociale pentru  familiile  fără venituri  
sau cu venituri   reduse  din  Municipiul   Paşcani  

Consiliul Local al Municipiului Paşcani, judeţul Iaşi;

Având în vedere referatul comun de specialitate înregistrat sub numărul 2851 din data de 27 februarie 2008, întocmit de Serviciul Comunitar ASPSAT şi Serviciul Buget, Financiar, Contabilitate din cadrul aparatului de specialitate  al Primarului Municipiului Paşcani, ;

Avand in vedere Rapoartele de avizare ale  Comisiei pentru administraţie publică locală, juridică, apărarea ordinii publice, respectarea drepturilor şi libertăţilor cetăţenilor, integrare europeană, programe europene si ale Comisiei de studii, prognoze economico-sociale, buget , finanţe, administrarea domeniului public şi privat , servicii publice, comerţ şi privatizare, programe europene, din cadrul Consiliului Local al municipiului Pascani;
Având în vedere prevederile  art. 28 din Legea 416/2001 privind venitul minim garantat, articol  modificat şi completat prin pct. 27  al art. I din Legea 115  din 04 mai  2006;

Având în vedere normele metodologice de aplicare a Legii nr. 416/2001, privind venitul minim garantat,  cu modificarile si completarile ulterioare,  aprobate prin H. G. Nr. 1010 din 11 august 2006;

Având în vedere prevederile  art. 36 alin. (2) lit. d)  si ale alin. (6)   lit. a)  pct. 2 din Legea 215/2001, privind administraţia publică locală, republicată;

În temeiul art. 45 alin. (1) din Legea 215/2001 privind administraţia publică locală,  republicată,

H  O  T  Ă  R  Ă  Ş  T  E

Art.1.  Se aprobă acordarea de ajutoare sociale pentru familiile şi persoanele fără venituri sau cu venituri reduse, aflate în nevoie socială din Municipiul Paşcani.

Art.2.  Se alocă suma de 100.000 lei din bugetul de venituri şi cheltuieli al Municipiului Paşcani, Cap.68 -  protecţie şi asistenţă socială.

Art.3. Ajutoarele sociale se vor acorda pe baza anchetelor sociale efectuate de Serviciul Comunitar A.S.P.S.A.T. din cadrul aparatului de specialitate al Primarului Municipiului Paşcani,  la care  participa si membrii  Comisiei de studii, prognoze economico-sociale, buget , finanţe, administrarea domeniului public şi privat , servicii publice, comerţ şi privatizare, programe europene din cadrul Consiliului Local al municipiului Pascani, anchete sociale  prin care se certifică situaţiile de necesitate sau, după caz, situaţiile deosebite în care se află familiile sau persoanele singure.

Art.4.  Ajutoarele sociale pentru familiile şi persoanele singure se vor acorda în condiţiile prevăzute de art. 60 din Hotărârea de Guvern nr. 1010 din 11 august 2006,  privind aprobarea Normelor metodologice de aplicare a Legii 416/2001 privind venitul minim garantat, cu modificările şi completările ulterioare.
Art.5. Prezenta hotărâre va fi dusă la îndeplinire de Primarul Municipiului Paşcani, în calitate de ordonator principal de credite, Serviciul Comunitar de asistenţă şi protecţie socială si  Serviciul Buget, Financiar, Contabilitate.
Art. 6 Serviciul Administratie publica locala va  comunica în copie prezenta hotarare:

· Instituţiei Prefectului  judeţului Iaşi;

· Primarului Municipiului Paşcani;
· Serviciului Comunitar ASPSAT; 
· Serviciului Buget, Financiar, Contabilitate;
· Mass- media.
 PREŞEDINTE DE ŞEDINŢĂ                                                       Contrasemnează

         CONSILIER,                                                                            SECRETAR,

                      Constantinescu  Florin                                                Mircea Zuzan                                                                       

